TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**93/2017. (IV.27.) Kt. számú**

**határozata**

**A Tiszavasvári Sport Klub TAO programban való részvételéhez történő hozzájárulásról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. Hozzájárul ahhoz, hogy a Tiszavasvári Sport Klub a látvány-csapatsportok támogatásának adókedvezménye ingatlan felújítási program (továbbiakban: TAO program) keretében nyertes pályázat esetén a tiszavasvári 2287/12 hrsz-ú, ingatlanon sportfejlesztési tárgyi eszköz beruházást valósítson meg, legfeljebb bruttó 29.933.011 Ft. erejéig.
2. Kötelezettséget vállal arra, hogy az 1. pontban meghatározott nyertes pályázat esetén

a beruházás megvalósításához szükséges önerőt biztosítja legfeljebb 9.221.949 Ft. erejéig.

1. Az 1. pontban foglaltak megvalósítása érdekében elfogadja - a határozat mellékletét képező tartalommal - a Tulajdonosi hozzájárulásról, a jelzálogjog bejegyzéshez történő hozzájárulásról szóló nyilatkozatokat és Tiszavasvári Város Önkormányzata és a Tiszavasvári Sport Klub között kötendő megállapodást.
2. Felhatalmazza a polgármestert a 3. pontban megjelölt nyilatkozatok és megállapodás aláírására.

**Határidő**: azonnal **Felelős**: Dr. Fülöp Erik polgármester

**Dr. Fülöp Erik Badics Ildikó**

**polgármester jegyző**93/2017.(IV.27.) Kt. sz. határozat melléklete

**Előzetes írásbeli hozzájárulás a nyilatkozattevő tulajdonában álló, a nyilatkozatban megjelölt ingatlanon történő beruházás végrehajtására**

**Előzmények**

A Tiszavasvári Sport Klub sportegyesület a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI.30) Korm. rendeletben foglaltak szerint sportfejlesztési tervet készített, melynek része olyan beruházás/tárgyi eszköz felújítás, mely esetében a társasági adóról és az osztalékadóról szóló 1996. évi LXXXI. törvény (a továbbiakban: TAO) 22/C § (6) bekezdés értelmében a sportcélú ingatlan tulajdonosának előzetes írásbeli hozzájárulása szükséges.

Mindezekre figyelemmel az ingatlan tulajdonosa az alábbi nyilatkozatot teszi:

1. Dr. Fülöp Erik Polgármester kijelenti, hogy a Tiszavasvári Város területén lévő 2287/12 helyrajzi számú 1,2076 ha alapterületű közterületi ingatlan a Tiszavasvári Város Önkormányzata 1/1 arányú tulajdonát képezi ( üzleti vagyon), mely természetben Tiszavasvári, Kabai János utca mellett lévő lakótelepen található.
2. Az ingatlan kizárólagos tulajdonosa és kezelője képviseletében kijelenti, hozzájárul ahhoz, hogy a TAO törvényben meghatározottak szerint az ingatlanon a Tiszavasvári Sport Klub sportszervezet beruházást, fejlesztést hajtson végre a pályázat mellékleteként szereplő műszaki tartalommal.
3. A nyilatkozatot tevő kijelenti, hogy nyilatkozattételi képessége nincs korlátozva, az ingatlannal kapcsolatos rendelkezési jogok megilletik.

Nyíregyháza, 2017. ……………………………..

Dr. Fülöp Erik

polgármester

ingatlan tulajdonosa képviseletében

**Előzetes írásbeli hozzájárulás jelzálogjog bejegyzéséhez**

**Előzmények**

Tiszavasvári Sport Klub sportegyesület a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI.30) Korm. rendeletben foglaltak szerint sportfejlesztési tervet készített, melynek része olyan beruházás/tárgyi eszköz felújítás, mely esetében a társasági adóról és az osztalékadóról szóló 1996. évi LXXXI. törvény (a továbbiakban: TAO) 22/C § (6) bekezdés a)/vagy d) pontja értelmében a sportcélú ingatlan tulajdonosának előzetes írásbeli hozzájárulása szükséges ahhoz, hogy a Magyar Állam az ingatlan-nyilvántartásba az igénybe vett adókedvezmény mértékéig jelzálogjogot jegyezzen be.

Mindezekre figyelemmel az ingatlan tulajdonosa az alábbi visszavonhatatlan nyilatkozatot teszi:

1.Dr. Fülöp Erik Tiszavasvári Város Polgármestere kijelenti, hogy a Tiszavasvári Önkormányzat 1/1 arányban kizárólagos tulajdonosa a 2287/12 Hrsz. ingatlannak.

2.Az ingatlan tulajdonosa kijelenti, hogy visszavonhatatlanul hozzájárul ahhoz, hogy a TAO törvényben meghatározottak szerint ingatlanára 15 év időtartamra a Magyar Állam javára 20.711.062 Ft, azaz Húszmillió-hétszáztizenegyezer-hatvankettő forint meghatározott adókedvezmény mértékéig az ingatlan-nyilvántartásba jelzálogjog kerüljön bejegyzésre.

3.A jelzálognak az ingatlan-nyilvántartásba történt bejegyzésével kapcsolatos költségek (pl. jelzálogjog bejegyzésre alkalmas okirat elkészíttetése) Tiszavasvári Önkormányzatot terhelik.

4.A nyilatkozatot tevő kijelenti, hogy nyilatkozattételi képessége nincs korlátozva, az ingatlannal kapcsolatos rendelkezési jogok megilletik.

Tiszavasvári,………………………………………...

Dr. Fülöp Erik

ingatlan tulajdonosa/tulajdonos képviseletében eljáró

Előttünk, mint tanúk előtt:

1. ............................................................(név)

...............................................................................................................(lakcím)

1. …………………………………………………….(név)

………………………………………….........................…………………………….(lakcím)

**MEGÁLLAPODÁS**

amely létrejött egyrészről **Tiszavasvári Város Önkormányzata** (adószám: 15732468-2-15, cím: 4440 Tiszavasvári, Városháza tér 4. szám), képviseli: Dr. Fülöp Erik Polgármester, mint a Tiszavasvári Város Ökormányzata 1/1 arányú tulajdonát képező 2287/12 Hrsz-ú, ingatlan tulajdonosa, továbbiakban: *Tulajdonos*-,

másrészről a **Tiszavasvári Sport Klub Sportszervezet** (cím: 4440 Tiszavasvári, Kossuth u. 2. nyilvántartási szám: 2735 adószám: 18812514-1-15, képviseli: Leányvári Attila Elnök) továbbiakban: *Sportszervezet*, jelen megállapodást kötő felek – a továbbiakban együtt: *Megállapodó felek*- között alulírott napon és helyen az alábbi feltételekkel:

1. A Tulajdonos rögzíti, hogy kötelező feladatainak ellátása mellett, kiemelt céljai között szerepel a város lakói részére a közösséghez tartozás élményének biztosítása, erősítése, példakép koncepció felépítése a sportolói életpályamodell állításával a látvány-csapatsportágak támogatása, ezen keresztül kiemelten az utánpótlás nevelés támogatása.
2. 1 Megállapodó felek rögzítik, hogy jelen megállapodás tárgya a Sportszervezet által a Magyar Kosárlabda Szövetséghez 2017/18 évadra beadandó sportfejlesztési program keretében„Tárgyi eszköz felújítás/beruházás” jogcímenmegvalósítandó beruházás. (továbbiakban: beruházás)
   1. Megállapodó felek e megállapodást jelen pontjában leírt Tulajdonosi cél megvalósítása érdekében, a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI. 30.) Korm. rendelet (továbbiakban: Rendelet) alapján - a Sportszervezet által végrehajtandó, sportcélú ingatlan-fejlesztést érintő - tárgyi eszköz beruházás feltételeinek megteremtése érdekében, a Tulajdonos részére kiemelten fontos utánpótlás-nevelés céljából kötik.
3. Megállapodó felek rögzítik, miszerint Tulajdonos kizárólagos tulajdonát képezi jelen megállapodás 1. számú mellékletét képező tulajdoni lap szerinti, tiszavasvári 2287/12. hrsz. alatt nyilvántartott, közterület megnevezésű ingatlan, mely egyben a beruházással érintett ingatlan. (továbbiakban: Sportpálya)

1. Megállapodó felek rögzítik, miszerint jelen megállapodásban szereplő Sportszervezet a Rendelet 2. § (1) bekezdése 7. pontjában körülírt támogatott szervezet.
2. A Megállapodó felek rögzítik, hogy a Tulajdonos a Sportszervezet részére ingyenesen átengedi az alábbiak szerint a Sportpálya használatát, a leírt feltételek mellett, sportcélú hasznosításra, kiemelten a kosárlabda sportághoz kötődő felkészítés és rendezvények lebonyolításának biztosítása érdekében.

5.1. 5 éven keresztül garantált időt biztosít, amely hétköznapokon 08-16 óra kötött a napi 2 órát nem haladhatja meg, illetve éves szinten nem lehet több 200 óránál. Hétvégén és tanítási szünetben az önkormányzat által kijelölt felelőssel történt egyeztetés alapján a Sportszervezet által igényelt időintervallumban biztosítja a Sportpályára történő bejutást.

* 1. A kosárlabda edzések utánpótlás korosztályt érintenek.

1. Az önkormányzat közvetlenül vagy az ingatlan használatba adásával közvetve a tulajdonos által ráruházott jogai gyakorlása mellett saját költségén köteles a fenntartással, használattal, hasznosítással kapcsolatos kötelezettségeit teljesíteni, különösen, de nem kizárólagosan:
2. a rendes gazdálkodás szabályai szerint eljárni,
3. a jó gazda gondosságával eljárni, ezen belül gondoskodni a takarításról, őrzés-védelemről, a Beruházással, felújítással létrejövő vagyonelemek biztosításáról,
4. a Sportpályát rendeltetésszerűen használni, működtetni,
5. a Sportpályához kapcsolódó közterheket viselni,
6. a Sportpálya működtetése, fenntartása során keletkező közüzemi költségeket határidőre megfizetni,
7. a Sportpálya fenntartásához szükséges felújítás, javítás terheit, beleértve a rendkívüli felújítás és a javítás terheit is viselni.
8. Megállapodó felek megállapodnak, miszerint a Tulajdonos jelen megállapodásban leírt jogai és kötelezettségei gyakorlása során köteles:

a) a vonatkozó jogszabályi előírásokat betartani, különösen, de nem kizárólagosan a foglalkoztatással, tűzvédelemmel, balesetvédelemmel, munkavédelemmel, létesítményüzemeltetéssel kapcsolatos, és a számviteli szabályokat betartani;

b) a jelen megállapodás keretében megvalósuló beruházásra vonatkozó jogerős használatbavételi engedély megszerzésétől legfeljebb a jelen beruházásra fenntartási időszak végéig a Sportpályát iskolai és diáksport események, szabadidősport események és más, közösségi célú (különösen: kulturális, turisztikai) események (továbbiakban együtt: közösségi célú használat) lebonyolítása céljából naponta a sportcélú ingatlan üzemidejének legalább 20%-ban és évente legalább 10 nap ingyenesen vagy kedvezményes áron hasznosítani.

1. Megállapodó felek megállapodnak, miszerint Tulajdonos jelen megállapodás aláírásával hozzájárul ahhoz, hogy a Sportszervezet a Sportpályán jelen megállapodás 2.1 pontjában meghatározott beruházást végrehajtsa jelen megállapodásban meghatározott feltételek mellett.
2. Megállapodó felek megállapodnak, miszerint a beruházás során létrejövő vagyon tulajdonjoga minden feltétel és ellenszolgáltatás nélkül a Tulajdonost illeti meg.
3. A megállapodó felek jelen megállapodás aláírásával kötelezettséget vállalnak arra, hogy a Beruházáshoz szükséges fedezetet együttesen biztosítják a következők szerint:

10.1 a beruházás megvalósításához szükséges 30 % önrészt a Tulajdonos biztosítja,

10.2 a maradék 70% részt pedig a Sportszervezet a támogatási igazolásban engedélyezett adó támogatás révén.

1. A Tulajdonos kijelenti, hogy a beruházáshoz a tulajdonosi hozzájárulást a Sportszervezet részére megadja, és a beruházás és a felújítási feladatok végrehajtását megelőzően annak tartalmáról, a sportszervezettel egyeztet.
2. A sportszervezet vállalja, hogy:
   1. a beruházást a könyveiben a vonatkozó jogszabályi előírások szerint nyilvántartja,
3. a beruházás könyv szerinti érték nullára történő leírásával egyidejűleg minden külön intézkedés, hozzájárulás, ellenszolgáltatás, költség és egyéb igény nélkül a beruházást a Tulajdonos kizárólagos tulajdonába átadja.
4. a beruházás, felújítás megvalósítása ideje alatt, elvégzésekor, üzembe helyezésekor annak dokumentációja (különösen: kiviteli terv, műszaki leírás, építési engedély, használatba vételi engedély, számviteli dokumentumok, stb.) egy, az eredetivel mindenben megegyező, hitelesített példányát átadja a Tulajdonos részére,
5. a társasági adóról és az osztalékadóról szóló 1996. évi LXXXI. Törvény (továbbiakban: Tao.) 22/C (8) bekezdése alapján, a Sportpályán a Rendelet alapján végrehajtott beruházást legkésőbb a Tao. 4. § 45. pontja szerinti első támogatási igazolás kiállítását követő 4. év végéig üzembe helyezi.
6. a felújításon felül elvégzi a kézilabdapálya, röplabdapálya vonalazását is.
7. A Sportszervezet jelen megállapodás aláírásával feltétel nélkül és visszavonhatatlanul hozzájárul ahhoz, hogy a beruházás és a felújítás során keletkezező vagyon tulajdonjoga – amennyiben annak nyilvántartása az ingatlan nyilvántartása az ingatlan nyilvántartás körébe tartozik - 1/1 arányban ingyenes tulajdonjog-átruházással a Tulajdonos javára bejegyzésre kerüljön.
8. Megállapodó felek rögzítik, hogy jelen megállapodás hatálya alatt a Sportpályával összefüggésben a kártérítési felelősség a Sportszervezet terheli.

A Sportszervezet részéről a kapcsolattartó:

Leányvári Attila elnök

Email cím: lvattila@gmail.com

Tel.: +3670 369 8201

A Tulajdonos részéről a kapcsolattartó:

Dr. Fülöp Erik polgármester

Email cím: fulop.erik@tiszavasvari.hu

Tel.: 42-520-500

1. Megállapodó felek rögzítik, miszerint a Sportszervezet jelen megállapodásban leírt jogait harmadik személy részére nem ruházhatja át, harmadik személy részére azok gyakorlását nem engedheti át.

1. Megállapodó felek megállapodnak, miszerint a Sportpályát érintő Beruházás üzembe helyezését követően legkésőbb 30 napon belül kötelesek jelen megállapodás felülvizsgálatára, és amennyiben szükséges a beruházást érintően- különös tekintettel a tulajdonosi hozzájárulásban leírt kikötésekre- jelen megállapodást kiegészíteni.
2. Tulajdonos jelen megállapodás aláírásával kötelezettséget vállal arra, miszerint minden további feltétel nélkül, külön nyilatkozatban hozzájárul ahhoz, hogy a Sportszervezet által végrehajtásra kerülő beruházás kapcsán az ingatlan-nyilvántartásba a Sportpályát terhelően jelzálogjog kerüljön bejegyzésre a Magyar Állam javára a Törvény alapján igénybe vett adókedvezmény mértékéig.
3. Megállapodó felek jelen megállapodást 2017. év április hónap 27. napjától határozatlan időre kötik.
4. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény, valamint a vonatkozó hatályos jogszabályok rendelkezései az irányadók.
5. A jelen megállapodást mely 5, egymással mindenben egyező, eredeti példányban készült, a Megállapodó felek képviselői annak elolvasása, közös értelmezése, tartalmának megértése, és magára nézve kötelezőnek elismerése után, mint akaratukkal mindenben megegyezőt, helybenhagyóan aláírták.
6. Jelen megállapodás a beruházás üzembe helyezésével egyidejűleg lép hatályba.

Tiszavasvári, 2017. ……………..…..

………………………………. …. …………………………………….

Tiszavasvári Város Önkormányzata Sportszervezet

képviseli: képviseli:

Dr. Fülöp Erik polgármester Leányvári Attila elnök

Mellékletek:

1 számú melléklet

2287/12. helyrajzi számú ingatlan Tulajdoni lap